નવી દિલ્હી, 15 મેઃ લોકસભા ચૂંટણી 2014ના પરિણામને હવે અમુક કલાકોની જ વાર છે, ત્યારે દેશના પાટનગર દિલ્હીમાં રાજકીય ધમધમાટ શરૂ થઇ ગયો છે. એક તરફ એક્ઝિટ પોલના પરિણામથી ઉત્સાહિત ભારતીય જનતા પાર્ટી દ્વારા સરકાર રચવાને લઇને અને કયા કદાવર નેતાને કયુ ખાતું આપવું એ વાતને લઇને વિચાર-વિમર્શ કરવામાં આવી રહ્યું છે, તો બીજી તરફ કોંગ્રેસ પાર્ટી જો ભાજપને બહુમતિના મળે તો પોતે યુપીએ 3ની રચના કેવી રીતે કરી શકે તે અંગે બેઠક કરીને વિવિધ પ્રાદેશિક પાર્ટીઓનો સંપર્ક કરી રહી છે.